สวัสดีค่ะ คุณพอได้มีอาการน้ำไนหูไม่เท่ากัน อาการคือ เวียนๆหัว ส่วนใหญ่จะเป็นช่วงบ่ายๆ ซึ่งไม่ได้หนักมากอะไร ยังทำงาน โน่นนี่นั่นได้ได้ รู้สึกคลื่นใส้นิดหน่อย บ้านไม่หมุนนะคะ ไป รพ ได้ยามาทาน 1เดือน อยากทราบว่า ออกกำลังกาย บอดีเวทเบา ๆ ได้ไม๊ค่ะ และคาดิโอแบบวิ่งหรือหนักๆให้เหงื่อออกได้ไม๊ค่ะขอบค่ะ
สวัสดีค่ะ น้ำในหูไม่เท่ากัน เป็นโรคที่เกิดจากความผิดปกติของน้ำในหูชั้นใน โดยหูชั้นในจะทำหน้าที่ควบคุมการทรงตัวและการได้ยิน และทำให้มีการไหลเวียนถ่ายเทน้ำเป็นปกติ แต่เมื่อเกิดความผิดปกติขึ้น เช่น การดูดซึมของน้ำในหูไม่ดี ทำให้น้ำในหูชั้นในมีปริมาณมากกว่าปกติ และเกิดอาการเวียนศีรษะได้โดยความรุนแรงของโรคนั้นมีได้หลายระดับค่ะ ส่วนใหญ่การรักษากรณียังเป็นไม่มากคือการรับประทานยาแก้เวียนศีรษะ ยาลดอาการคลื่นไส้อาเจียน หรือยาขับปัสสาวะ การผ่าตัดหรือการฟื้นฟูระบบทรงตัวอาจมีข้อบ่งชี้ในรายที่เป็นรุนแรงกรณีที่เป็นไม่มาก ใช้ยากินเพื่อควบคุมอาการได้ สามารถใช้ชีวิตได้ใกล้เคียงคนปกติค่ะ โดยที่สามารถออกกำลังกายเบาๆที่พอมีเหงื่อออกบ้างได้ หากไม่ได้กระตุ้นให้มีอาการมากขึ้น แต่หากมีอาการผิดปกติในระหว่างนั้น ควรจะหยุดทันที